Legatet udbetales i op til 12 måneder – 6 måneder på grundforløb 2 og 6 måneder på hovedforløbet. Det er en betingelse for at få udbetalt legatet, at du på udbetalingstidspunktet fortsat opfylder kravene for at få legatet. Det betyder, at udbetaling af legatet stopper, hvis du fx har fået udbetalt legatet i den maksimale periode af dit forløb, færdiggør eller afbryder det legatberettigende forløb, starter på dit hovedforløb, men ikke har en læreplads, er i gang med dit hovedforløb, men mister din læreplads, skifter til en anden erhvervsuddannelse, som ikke berettiger til at modtage legatet, ikke længere er udeboende, fordi du flytter hjem til en forælder, ikke længere bor i Region Sjælland, fylder 26 år. Udbetalingen af legatet vil blive sat i bero, hvis du ikke er studieaktiv. Studieaktiv betyder, at du deltager i de aktiviteter, der er knyttet til din uddannelse. Fx skal du deltage i undervisning og prøver samt aflevere opgaver mv. efter de regler, der gælder for uddannelsen. Hvis legatet sættes i bero, vil udbetalingerne først blive genoptaget, når du igen er studieaktiv.